**Materská škola Bancíkovej 2, 821 03 Bratislava**

**Oznámenie o prijímaní žiadostí na predprimárne vzdelávanie v materskej škole na školský rok 2021/2022**

**Riaditeľka Materskej školy Bancíkovej 2 informuje v zmysle § 59 ods. 3 zákona NR SR č. 245/2008 Z. z. o výchove a vzdelávaní a o zmene a doplnení niektorých zákonov a v znení § 3 ods. 2 vyhlášky MŠ SR č. 306/2008 Z. z. o materskej škole v znení vyhlášky č. 308/2009 Z. z. zákonných zástupcov detí a verejnosť,**

**že žiadosti sa budú prijímať v termíne od 3. 5. do 7. 5. 2021 prednostne on-line spôsobom:**

1. **Elektronickou „Prihláškou“, nachádzajúcou sa na:**

[**https://moja.skolanawebe.sk/skola/msbancikovej/prihlaska\_zs**](https://moja.skolanawebe.sk/skola/msbancikovej/prihlaska_zs)

**Prihláška bude spustená od 3.5.2021 o 0.00 h a uzatvorená 7.5.2021 o 24.00 h**

1. **Stiahnutím, vyplnením a odoslaním elektronickej prihlášky umiestnenej na webovej stránke MŠ Bancíkovej 2**: **www.nasaskolka.sk**
2. **Vyplnením Žiadosti v listinnej podobe, ktorá bude k dispozícii** **na webovej stránke MŠ Bancíkovej 2**: **www.nasaskolka.sk** **vo vyššie uvedenom termíne a následným vhodením do poštovej schránky MŠ.**

**Podľa § 59 školského zákona riaditeľka spravidla prijíma deti od troch do šiestich rokov veku a prednostne prijíma deti na povinné predprimárne vzdelávanie s trvalým pobytom v obci, ktoré dovŕšili piaty rok veku a  deti s odloženou povinnou školskou dochádzkou.**

**Riaditeľka deti prijíma do výšky kapacity školy na základe podmienok a kritérií dohodnutých so zriaďovateľom a prerokovaných v pedagogickej rade materskej školy.**

**Ďalšie dohodnuté podmienky prijímania:**

* **spôsobilé dieťa od troch do šiestich rokov veku,**
* **dieťa, ktoré spĺňa základný stupeň hygienickej a sociálnej samostatnosti na úrovni zodpovedajúcej jeho veku,**
* **súrodenec dieťaťa navštevujúci materskú školu, ktorý dovŕši vek 3 rokov,**
* **deti zákonných zástupcov samoživitelov.**

**Vydávanie rozhodnutí bude štandardne obvyklým spôsobom, písomne do** **15.06.2021.**

**V Bratislave dňa 15. marca 2021**

**PaedDr. Jana  Bolebruchová
 riaditeľka MŠ**